Φυσικά. Τα VPN αποτελούν τους διαδικτυακούς σας υπερήρωες, ενισχύοντας την ασφάλεια, το απόρρητο και την ψηφιακή σας ελευθερία, αλλά να θυμάστε ότι κάθε υπερήρωας έχει και τον κρυπτονίτη του. Ακόμη και τα καλύτερα VPN στην αγορά δεν μπορούν να αντιμετωπίσουν τα ακόλουθα: Πλήρης προστασία από ιούς και κακόβουλα λογισμικά. Στην προκειμένη περίπτωση, ένα αξιόπιστο Antivirus λογισμικό αποτελεί την καλύτερη επιλογή, ακόμη κι αν μιλάμε για περιπτώσεις VPN που διαθέτουν εργαλεία αποκλεισμού κακόβουλου λογισμικού. Βελτίωση ταχύτητας στο διαδίκτυο. Ένα VPN δεν θα ενισχύσει την ταχύτητάς σας, εκτός κι αν ο πάροχός (ISP) σας περιορίζει κρυφά τη σύνδεσή σας. Απόλυτη ανωνυμία. Τα VPN ενισχύουν το απόρρητό σας, αλλά δεν σας καθιστούν τελείως αόρατους. Τα δακτυλικά αποτυπώματα του προγράμματος περιήγησης, οι πληροφορίες ιχνηλάτισης και η ανάλυση της διαδικτυακής σας κίνησης μπορούν και πάλι να παρακολουθούν τη διαδικτυακή σας δραστηριότητα. Επίσης, αν το VPN αποθηκεύει αρχεία καταγραφής και τυγχάνει να βρίσκεται εντός της δικαιοδοσίας της συμμαχίας «14 Eyes», τότε διατρέχετε τον κίνδυνο της παράδοσης των δεδομένων σας στις κυβερνητικές υπηρεσίες. Νόμιμη άδεια για παράνομες δραστηριότητες. Έχετε κατά νου ότι τα VPN δεν εγκρίνουν παράνομες δραστηριότητες, όπως είναι το torrenting υλικού που προστατεύεται από πνευματικά δικαιώματα ή η επίσκεψη σε ιστότοπους που απαγορεύονται στην τοποθεσία σας. Οι ενέργειές σας στο διαδίκτυο πρέπει πάντοτε να σέβονται τη νομοθεσία.